- Formula 1™ se vede în AntenaPLAY! Nu rata Marele Premiu al Australiei duminică, de la ora 6:00!
Organizatorii competiției din SUA i-au oferit Simonei Halep un wild card și astfel aceasta va putea să joace primul ei meci oficial în cadrul WTA Miami, după o pauză de mai bine de 1 an.
Simona Halep, primul meci după suspendare
Declarația de pe site-ul oficial al WTA Miami arată: "După ce a primit un wild card, Simona Halep joacă primul ei meci de la US Open 2022 încoace. Recordul său în directele cu Badosa este spectaculos: 2-0 la meciuri, fără să piardă mai mult de 3 game-uri într-un set în fața jucătoarei din Spania.
În turul 2, Aryna Sabalenka va întâlni învingătoarea dintre fostul număr 2 mondial, Paula Badosa, și fostul lider mondial, Simona Halep. În turul 3, învingătoarea ar putea să o întânească pe Caroline Wozniacki, un alt fost număr 1 WTA, care a revenit după concediul de maternitate de 3 ani.", potrivit Digi Sport.
Paula Badosa va juca la Miami Open împotriva Simonei Halep. Jucătoarea de tenis româncă revine în competiție după ce a stat pe tușă aproape un an și jumătate.
După accidentările sale recente, Paula Badosa are speranțe mari de la acest meci.
În același timp, având în vedere că Simona Halep abia așteaptă să revină pe teren după o pauză lungă, din august 2022, se așteaptă că jucătoarea de tenis să arate cât de mult s-a antrenat pentru această revenire.
Simona Halep, dubla campioană de Grand Slam, este una dintre atracțiile competiției de la WTA Miami.
Ultimul veridicat al comisiei de evaluare în cazul de dopaj al Simonei Halep
În august 2022 Simona Halep a fost testată pozitiv pentru Roxudustat și i-a fost interzis să se mai întoarcă pe teren timp de 4 ani. Cu toate acestea, sentința ei a fost redusă la 9 luni de către TAS.
La scurt timp de la marele verdict, jucătoarea de tenis a oferit primul interviu unde a vorbit despre revenirea pe teren, dar și despre momentul dificil prin care a trecut.
"Peste 2 săptămâni (n.r. se întoarce pe teren). Și aici aș putea să menționez că cei de la Miami, în clipa în care a ieșit decizia (n.r. decizia TAS), mi-a oferit un wild card, fără ca eu să cer, fără ca eu să rog pe cineva să întrebe. Pentru mine a fost un moment deosebit.
Pe 19 începe turneul. Pot să spun că mă arunc puțin, la un turneu atât de mare. Dar în momentul acesta, rezultatul nu există pentru mine. Vreau doar să resimt energia publicului, să resimt bucuria de a fi pe teren, indiferent de rezultat. Este o bucurie să fiu înapoi.
Temerea e destul de mare, pentru că oricât m-aș fi antrenat eu și oricât m-aș fi pregătit, nu e că atunci când joci meci oficial.
N-am stat niciodată atât de mult departe de teren, de meci, de competiție, de meciuri oficiale. Și pot să spun că mi-e teamă de cum va fi, dar e o teamă cumva asumată.", a declarat Simona Halep pentru antena3.ro în urmă cu câteva zile, când a primit verdictul TAS.